“Jizzax viloyati teleradiokompaniyasini zamonaviy studiya kompleksi va koʻchma televizion stansiya bilan jihozlash” investitsiya loyihasining texnik-iqtisodiy koʻrsatkichlarini tasdiqlash toʻgʻrisida
(resolution, 2023-06-26)

Oʻzbekiston Respublikasi Prezidentining “2023 — 2025-yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish chora-tadbirlari toʻgʻrisida” 2022-yil 30-dekabrdagi PQ-465-son qaroriga muvofiq, Jizzax viloyati teleradiokompaniyasini zamonaviy studiya kompleksi va koʻchma televizion stansiya bilan jihozlash maqsadida Vazirlar Mahkamasi qaror qiladi: 1. Quyidagilar: “Jizzax viloyati teleradiokompaniyasini zamonaviy studiya kompleksi va koʻchma televizion stansiya bilan jihozlash” investitsiya loyihasining (keyingi oʻrinlarda — investitsiya loyihasi) texnik iqtisodiy koʻrsatkichlari ishlab chiqilganligi va belgilangan tartibda ekspertizadan oʻtkazilganligi; investitsiya loyihasining umumiy qiymati 5 691,9 ming yevro boʻlib, 2023-2024-yillarda amalga oshirish rejalashtirilganligi; investitsiya loyihasini moliyalashtirish uchun Oʻzbekiston Respublikasi respublika budjetidan 68 000,0 mln soʻm ajratilganligi maʼlumot uchun qabul qilinsin. 2. “Jizzax viloyati teleradiokompaniyasini zamonaviy studiya kompleksi va koʻchma televizion stansiya bilan jihozlash” investitsiya loyihasining texnik-iqtisodiy koʻrsatkichlari ilovaga muvofiq tasdiqlansin. 3. Belgilab qoʻyilsinki: Oʻzbekiston Milliy teleradiokompaniyasi investitsiya loyihasini oʻz vaqtida va sifatli amalga oshirilishini taʼminlash uchun masʼul ijro etuvchi organ hisoblanadi; investitsiya loyihasi doirasida tovarlar (ishlar va xizmatlar) yetkazib beruvchi tashkilot belgilangan tartibda oʻtkaziladigan tender savdolari natijalari asosida aniqlanadi. 4. Oʻzbekiston Respublikasi Iqtisodiyot va moliya vazirligi investitsiya loyihasini amalga oshirish uchun talab etiladigan mablagʻ belgilangan tartibda tasdiqlangan loyihaning manzilli roʻyxati asosida ajratilishini taʼminlasin. 5. Oʻzbekiston Milliy teleradiokomianiyasi ikki oy muddatda investitsiya loyihasi doirasida belgilangan tartibda tender hujjatlarini ishlab chiqib, ekspertizadan oʻtkazilishini hamda tender savdolari natijalari asosida tovarlar (ishlar va xizmatlar)ni yetkazib beruvchi tashkilot bilan shartnoma tuzilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi iqtisodiyot va moliya vaziri Sh.D. Kudbiyev hamda Oʻzbekiston Milliy teleradiokompaniyasi raisi A.J. Xadjayev zimmasiga yuklansin. T/r Koʻrsatkichlar Oʻlchov birligi Jami Davlat budjeti mablagʻlari* 1. Loyihaning umumiy qiymati ming yevro 5 691,89 5 691,89 2. Kapital qoʻyilmalar hajmi jami: ming yevro 5 691,89 5 691,89 shu jumladan: mashina va uskunalar chet el valyutasi ming yevro ekv. ming yevro 4 550,0 4 550,0 investitsiya davridagi moliyaviy xarajatlar ekv. ming yevro 19,57 19,57 boshqa xarajatlar: chet el valyutasi ming yevro 1 122,32 1 122,32 3. Tashkilot quvvati, shu jumladan: yillik mahsulot hajmi Jizzax viloyati teleradiokompaniyasini zamonaviy studiya kompleksi va koʻchma televizion stansiya bilan jihozlash. Jumladan: tele — jurnalistik toʻplam — 12 toʻplam; radioeshittirish studiyasi majmuasi — 1 toʻplam; apparat-studiya kompleksi — 1 toʻplam; montaj va ishlab chiqarish kompleksi — 1 toʻplam; koʻchma televizion stansiya (5 kamerali) — 1 kompleks. yillik eksport hajmi Ushbu loyihada mahsulot ishlab chiqarish nazarda tutilmagan 4. Investitsiya muddati** 2023-2024-yillar (20 oy) 5. Yaratilgan ishlab chiqarish fondlari qiymati ekv. ming yevro 5 672,32